  Анжелика Тихонова корреспондент Ижкарысь Тамара Дмитриевалэн «Лымшор удмуртъёслэн костюмзы» ужез туспуктэмъёсъя «Анай но нылпиос Россиысь калыкъёслэн йӧскалык дӥськутъёсынызы» («Мама и дети в национальных костюмах народов России») огъяроссии вожвылъяськонын вормисьёс пӧлы шедиз. Со сярысь Удмуртиысь йӧскалык политикая министерстволэн пресс-службаез ивортэ. Тамара Дмитриева вожвылъяськонэ Пичи Пурга ёросысь Вуж Мӧнья гуртысь Харлампьевъёслэн семьязылэсь удмурт дӥськутъёсын туспуктэмъёссэ келяз Вожвылъяськонэ Россиысь 85 улосвылъёсысь 3 сюрс 500 ужъёс вуизы. Соос пӧлысь 2 сюрс 200-зэ конкурсэ басьтӥзы.  Устооссэ 10 ужъёсты Москваысь Конгресс Холлын адӟытонэ поттӥзы. Вормисьёс пӧлы Кабардино-Балкариысь, Санкт-Петербургысь, Камчатка шаерысь, Башкириысь, Дагестанысь, Москваысь, Якутиысь, Краснодарысь, Хакасиысь но Удмуртиысь ужъёс пыризы.  Тспуктӥсьёсты дипломъёсын но кубокъёсын данъязы. Пусъём, вожвылъяськон грантъёсъя огъяросси конкурсын «Патриотическое воспитание – сохранение традиционной культуры и ремесел народов страны» номинациын вормисе потӥз. Ӵектос Россиысь калыкъёслэсь аспӧртэмлыксэс йӧскалык дӥсь пыр возьматон понна малпамын вал.  Тодэ вайытом, та дыре Удмуртиын улӥсьёс туспуктэмъёсъя «Дети России-2020» вожвылъяськонэ пыриськыны быгато. Отын 14 аресозь нылпиос Россиын улӥсь калыкъёслэн дӥськутэнызы возьматэмын луыны кулэ.  Тегъёс: Москва Удмуртия вожвылъяськон удмуртъёс йӧслыкъёс туспуктэм  